Vardo Tikas

Vardo Tikas (1. juuli 1962 Pärnu – 15. mai 1995 Pärnu) oli Eesti võrkpallur.

Ta lõpetas 1981. aastal Tallinna Spordiinternaatkooli (TSIK). 

Alustas võrkpallitreeninguid Pärnu laste- ja noortespordikoolis Johannes Noormäe õpilasena, TSIK-is jätkas Raimund Pundi juhendamisel.

Tuli neli korda Eesti NSV meistriks: aastatel 1984–1986 Tallinna Autobussikoondise ja 1991. aastal Pärnu KEK-i meeskonnas.

Sai NSV Liidu noortemeistrivõistlustel 1978. aastal hõbe- ja 1980. aastal pronksmedali. Mängis aastatel 1982–1989 NSV Liidu meistrivõistlustel Eesti NSV koondises ja Tallinna Kalevi meeskonnas. 

Rannavõrkpallis võitis 1989. aastal NSV Liidu karika, maailmameistrivõistlustel sai samal aastal 16. koha.

Tunnustus
1984 NSV Liidu meistersportlane

Välislingid

Haud Pärnu Alevi kalmistul

Eesti võrkpallurid
Eesti rannavõrkpallurid
Nõukogude Liidu võrkpallurid
Pärnu Alevi kalmistule maetud
Sündinud 1962
Surnud 1995